CELEX: 62019TN0640
Language: fi
Date: 2019-09-25 00:00:00
Title: asia T- T-640/19.: Kanne 25.9.2019 – Sasol Germany ym. v. ECHA

2.12.2019   
            
            
               FI
            
            
               Euroopan unionin virallinen lehti
            
            
               C 406/35
            
         
      Kanne 25.9.2019 – Sasol Germany ym. v. ECHA
      (asia T- T-640/19.)
      (2019/C 406/45)
      Oikeudenkäyntikieli: englanti
      
         Asianosaiset
      
      
         Kantajat: Sasol Germany GmbH (Hampuri, Saksa) ja SI Group - Béthune (Béthune, France), BASF SE (Ludwigshafen am Rhein, Saksa) (edustajat: asianajajat C. Mereu, P. Sellar ja S. Saez Moreno)
      
         Vastaaja: Euroopan kemikaalivirasto (ECHA)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi ja toteamaan sen perustelluksi
               
            
                  —
               
               
                  kumoaman riidanalaisen toimen siltä osin kuin siinä lisätään 4-tert-butyylifenoli (PTBP) erityistä huolta aiheuttavaksi aineeksi Euroopan parlamentin ja neuvoston asetuksen (EY) N:o 1907/2006 (1) liitteeseen XIV mahdollisesti sisällytettävien aineiden luetteloon;
               
            
                  —
               
               
                  velvoittamaan vastaajan korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat viiteen kanneperusteeseen.
      
                  1.
               
               
                  Ensimmäinen kanneperuste, joka koskee sitä, ettei hormonaalisia haittavaikutuksia koskevaa vaatimusta eikä todistusnäyttöön perustuvaa lähestymistapaa ole noudatettu, koska vastaaja ei ole osoittanut, että olisi tieteellisiä todisteita todennäköisistä vakavista vaikutuksista ihmisten terveyteen ja ympäristöön.
               
            
                  2.
               
               
                  Toinen kanneperuste, joka koskee asetuksen (EY) N:o 1907/2006 57 artiklan f alakohdan, joka koskee ”samanlaista huolta”, rikkomista, koska
                  
                              —
                           
                           
                              ensinnäkin asetuksessa (EY) N:o 1907/2006 edellytetyssä samanlaisen huolen arvioinnissa ei otettu huomioon muita tekijöitä kuin aineen sisäisistä ominaisuuksista aiheutuvia vaaroja, ja siinä sivuutettiin muut tekijät, kuten PTBP:n hajoavuus, jotka olivat arvioinnin kannalta välttämättömiä (tai ne perustuivat pelkkiin oletuksiin);
                           
                        
                              —
                           
                           
                              toiseksi ehdotuksen tehnyt jäsenvaltio Saksa tukeutui epäluotettaviin tietoihin ja perusteettomaan interpolointiin toisen aineen ominaisuuksista;
                           
                        
                              —
                           
                           
                              kolmanneksi riidanalaisessa päätöksessä todetaan, että PTBP voitiin rinnastaa CMR-aineeseen, mitä ei ole perusteltu tieteellisillä arvioinneilla.
                           
                        
            
                  3.
               
               
                  Kolmas kanneperuste, joka koskee sitä, että on tehty ilmeinen arviointivirhe/ei ole otettu asianmukaisesti huomioon kaikkia merkityksellisiä tietoja ja erityisesti altistumista koskevia tietoja.
               
            
                  4.
               
               
                  Neljäs kanneperuste, joka koskee sitä, että suhteellisuusperiaatetta ei ole noudatettu/edullisimpia vaihtoehtoja ei ole valittu.
               
            
                  5.
               
               
                  Viides kanneperuste, joka koskee sitä, että suhteellisuusperiaatetta ei ole noudatettu/riskienhallinnan vaihtoehtoja ei ole arvioitu asianmukaisesti ottamalla huomioon jo toteutetut riskienhallintatoimenpiteet..
               
            
         (1)  Kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annettu Euroopan parlamentin ja neuvoston asetus (EY) N:o 1907/2006 (EUVL 2006, L 396, s. 1).